Diari Oficial de la Generalitat Valenciana


Sumari del DOGV 3450, del 09-03-1999 (1999/1945)

ORDRE de 22 de febrer de 1999, de la Conselleria d'Agricultura, Pesca i Alimentació, per la qual es convoquen subvencions i s'estableix el termini de presentació de noves sol·licituds i de sol·licituds de pagament anual per a l'exercici 1999, en relació amb l'Ordre de 24 d'octubre de 1997, de la Conselleria d'Agricultura, Pesca i Alimentació, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de zones especials de la Comunitat Valenciana (muela de Cortes).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3450

Data del DOGV
:   09-03-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/1945


Data del document
:   22-02-1999

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * producció agrícola
    * ajuda pública
    * reserva natural
    * política de medi ambient
    * ajuda a l'agricultura
    * suport econòmic

ORDRE de 22 de febrer de 1999, de la Conselleria d'Agricultura, Pesca i Alimentació, per la qual es convoquen subvencions i s'estableix el termini de presentació de noves sol·licituds i de sol·licituds de pagament anual per a l'exercici 1999, en relació amb l'Ordre de 24 d'octubre de 1997, de la Conselleria d'Agricultura, Pesca i Alimentació, per la qual es convoquen subvencions destinades a fomentar mètodes de producció agrària compatibles amb les exigències de protecció i conservació de zones especials de la Comunitat Valenciana (mola de Cortes). [1999/M1945]
  
L'Ordre de 24 d'octubre de 1997, de la Conselleria d'Agricultura, Pesca i Alimentació, va establir ajudes per al foment de determinades pràctiques agrícoles en la zona de la mola de Cortes. L'experiència de l'últim any aconsella continuar amb les ajudes i eliminar un límit superior de prima per hectàrea que ha dificultat l'accés d'alguns titulars d'explotacions a les ajudes.
  
Per això, vista la proposta del director general de Desenvolupament Rural i Producció Agrària, en l'exercici de les funcions que tinc atribuïdes,
  
ORDENE
  
Article 1
  
Es convoquen les subvencions per a l'exercici 1999 d'acord amb les bases aprovades en l'Ordre de 24 d'octubre de 1997, publicada en el Diari Oficial de la Generalitat Valenciana número 3.125, de 19 de novembre de 1997.
  
Article 2
  
El termini per a sol·licitar les ajudes per al foment de pràctiques agrícoles compatibles amb la conservació de l'espai natural en la zona de la mola de Cortes, i també per a les sol·licituds de pagament anual respecte de les ja aprovades en l'exercici anterior, serà des de la data de publicació d'aquesta ordre fins al 31 de març de 1999.
  
Article 3
  
Queda sense efecte a partir de 1999 el punt 2 de la base quarta de l'Ordre de 24 d'octubre de 1997, pel qual es limitava la subvenció total per hectàrea a 50.000 pessetes (300,51 euros).
  
Article 4
  
Les ajudes es concediran a càrrec de l'aplicació pressupostària 77.34.51.0975.181.82.1, del pressupost de la Generalitat Valenciana per a 1999. Per a la convocatòria de 1999 es fixa un import global de 35.041.497 de pessetes (120.202,42 euros) en la línia 402/000/99, de mesures d'acompanyament de la Política Agrària Comuna.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 22 de febrer de 1999
  
El conseller d'Agricultura, Pesca i Alimentació,